fr da da en da da fr da fr da fr fr en da da da da en pl de de da da da en da da sv en da da en sv de da nl nl de sv sv da da sv da de da da da da da de da sl da ms da de de da da de da nn en en da da en nl da de ms da fr en fr da en da da da da da en en da de da da en da da en da da nb da da da da da da de da en nb nb da en en da en en da da en da da da da da da en pl de de da da de de de en en en en fr fr fr fr en fr en fr fr fr fr fr en en fr de fr en it fr da da da it da es en da da da
Presse | Nyhedsbrev | Kontakt |
14. januar - 6. maj 2012. Kurbygning
DE KLOGE NYDER BJERGENE; DE VISE NYDER VANDET
Landskabsmaleriet er omdrejningspunkt for dette møde mellem tolv kinesiske kunstnere og tolv kunstnere fra den danske kunstnersammenslutning CORNER. Begge parter har besøgt hinandens lande og landskaber. Udstillingen har først været præsenteret i Xiamen, Kina. Se mere
11. februar - 28. maj 2012. Skovvilla
Ideer om rum udforskes, og udstillingsrummene får modspil, når billedkunstnere og kunsthåndværkere udstiller helt nye værker. Følgende udvalgte kunstnere bidrager til det arkitektoniske eftersyn: Karen Bennicke, Jesper Rasmussen, Lene Bødker, Ruth Campau, Kaspar Bonnèn, Poul Ingemann og Gudrun Pagter. Vises senere på Designmuseum Danmark. Se mere
11. februar - 28. maj 2012. Kurbygning
Auf der anderen Seite #2
Med overskriften refererer væver Anne Mette Larsen både til dobbeltvævningens teknik, til sin store motiviske inspirationskilde, betonbyggerierne i det tidligere Østeuropa, og til at dette er et længere forløb med flere stationer. Anne Mette Larsen modtog i 2010 Kunsthåndværkerprisens sølvmedalje og i 2011 den prestigefyldte Biennnale pris for dansk kunsthåndværk og design. Se mere
17. maj - 26. august 2012. Kurbygning
International triennale med deltagelse af 37 kunstnere, udvalgt af en jury. Det centrale er de mange udtryksmuligheder, hvor væverne eksperimenterer med såvel nye materialer som nye vævemetoder. Se mere
12. maj - 26. august 2012. Kurbygning
Billedkunstner Steen Larsen tolker med sine hyperrealistiske, store malerier på forskellig vis vejen; den fysiske vej, dét altid at være på vej, og ultimativt dét at intet står stille. Udstillingen er tilrettelagt i samarbejde med Galleri NB og Sophienholm. Se mere
2. juni – 2. september 2012. Kurbygning
Fotograf Jens Brink og billedhugger Kristian Sverdrup mødes i en udstilling, hvor de begge har fundet inspiration og motiver i Grønlandske forhold. Se mere
2. juni – 2. september 2012. Kurbygning
Fra Dronning til Femme Fatale
- strikkekunst fra Netmaskerne gennem 10 år.
Gruppen viser et udvalg på omkring 60 unikamodeller.
9. juni - 16. december 2012. Skovvilla
Inge Lise Westman: Tuschmørke
Soloudstilling med nye grafiske værker samt raderinger, stentryk, xerografi, digitalt print og tegninger, udført siden slutningen af 1960erne til i dag. Se mere
8. september - 2. december 2012. Kurbygningen
Søren Elgaard, Bjarke Regn Svendsen og Karin Birgitte Lund
Se, hvordan Antikken til stadighed er til inspiration for nutidens kunstnere, der præsenteres med maleri, tegning og film. Katalog og dokumentarisk materiale fortæller samtidig om en århundredelang tradition for sådanne kunstneriske fortolkninger af templer og skulpturer på Akropolis. Vises senere på Antikmuseet i Århus. Kurator: Hanne Pedersen. Se mere
8. september - 16. december 2012. Kurbygningen
Billedkunstnerne Sergei Sviatchenko og Tine Bay Lührssen udstiller sammen for første gang. De har opbygget en installation i et afmålt formsprog, hvor de opererer med sideordning, spejling og genstridighed på tværs af de to udtryksmedier, wallpaper-collage og skulptur. Installationen peger på fortællinger om rum og steder. Se mere
15. september - 2. december 2012. Kurbygning
Udstillingen viser sammenhængen mellem Lars Pryds billedkunst og brugsgrafiske design, der gennem årene har vundet international anerkendelse. Hans karriere er forløbet ad de to parallelle spor: Han har dels udfoldet en omfattende udstillingsvirksomhed, dels arbejdet som art director ved Jyllandsposten og Berlingske samt i en lang række freelance opgaver. En helt særlig niche er, at Lars Pryds også udvikler skrifttyper (fonts). Se mere
13. oktober - 9. december 2012. Kurbygningen
Storm P. Humor for alvor
Selvom mange af Robert Storm Petersens tegninger benytter humoren i kommunikationen med betragteren eller læseren, er der også væsentlige elementer af alvor og refleksion i hans værker, eftertanker som i nutiden stadig er relevante. I de udstillede tegninger vil man se kommentarer til samfundets indretning og værdier. Det er ofte tilværelsens store spørgsmål, set gennem de mere skæve eksistenser, som har optaget kunstneren.
Udstillingen er arrangeret i forbindelse med den lokale KK44 festival "Humor for Alvor" i uge 44 og omfatter udvalgte tegninger, venligst udlånt fra Storm P. Museet på Frederiksberg.
Tilmeld dig vores nyhedsbrev, og få alle nyheder direkte i din inbox.
KunstCentret Silkeborg Bad | Gjessøvej 40 | 8600 Silkeborg | T 86 81 63 29 | E [email protected]
Facebook | Instagram | YouTube
Denne hjemmeside bruger cookies til trafikmåling og optimering af indhold. Hvis du klikker videre, accepterer du vores brug af cookies.
Vil du vide mere om vores cookies, og hvordan du sletter dem, klik her